CELEX: 62019TN0538
Language: da
Date: 2019-07-30 00:00:00
Title: Sag T-538/19: Sag anlagt den 30. juli 2019 — Casino, Guichard-Perrachon mod Kommissionen

30.9.2019   
            
            
               DA
            
            
               Den Europæiske Unions Tidende
            
            
               C 328/66
            
         
      Sag anlagt den 30. juli 2019 — Casino, Guichard-Perrachon mod Kommissionen
      (Sag T-538/19)
      (2019/C 328/74)
      Processprog: fransk
      
         Parter
      
      
         Sagsøger: Casino, Guichard-Perrachon (Saint-Étienne, Frankrig) (ved advokaterne I. Simic, G. Aubron, O. de Juvigny og T. Reymond)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Det fastslås i henhold til artikel 277 TEUF, at artikel 20 i forordning nr. 1/2003 finder anvendelse i nærværende sag, og derfor annulleres Europa-Kommissionens afgørelse C(2019) 3761 af 13. maj 2019.
               
            
                  —
               
               
                  I henhold til artikel 263 TEUF annulleres Kommissionens afgørelse C(2019) 3761 af 13. maj 2019.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Det første anbringende om, at den anfægtede afgørelse er ulovlig, for så vidt som den alene er vedtaget på grundlag af dokumenter beslaglagt ved en tidligere kontrolundersøgelse, som var blevet gennemført i henhold til en afgørelse, der i sig selv var ulovlig.
               
            
                  2.
               
               
                  Det andet anbringende om, at den anfægtede afgørelse er ulovlig, for så vidt som den er støttet på artikel 20 i Rådets forordning (EF) nr. 1/2003 af 16. december 2002 om gennemførelse af konkurrencereglerne i traktatens artikel 81 og 82 (EØS-relevant tekst) (EFT 2003, L 1, s. 1), hvilken bestemmelse i sig selv er ulovlig og således ikke finder anvendelse i nærværende sag, jf. artikel 277 TEUF. Denne bestemmelse tilsidesætter nemlig den grundlæggende ret til effektive retsmidler, for så vidt som den ikke giver de virksomheder, der er modtagere af Kommissionens afgørelse om kontrolundersøgelse, mulighed for en effektiv domstolsprøvelse i forhold til gennemførelsen af kontrolundersøgelsen.
               
            
                  3.
               
               
                  Det tredje anbringende om en tilsidesættelse af den grundlæggende ret til boligens ukrænkelighed, for så vidt som varigheden af den anfægtede afgørelses gyldighed er ubegrænset, og dens anvendelsesområdebåde er upræcist og uforholdsmæssigt.